Bali

Bali je indonezijsko ostrvo između Java na zapadu i Lomboka na istoku. On je jedna od 33 provincije Indonezije s provincijskim središtem Denpasarom koji se nalazi na jugu ostrva. Na ostrvu većinski dio stanovništva čine indonežanski hinduisti koji inače predstavljaju manjinu u državi. Bali danas predstavlja popularno turističko odredište. Ostrvo je bogato rižom, kokosovom palmom, kafom, pamukom i duhanom, pa je to roba koju najviše izvozi. Na ostrvu je 2005. živjelo oko 3.151.000 stanovnika. Historija Prvi evropljanin na Baliju je bio Holanđanin Cornelis de Houtman, koji je došao na Bali 1597. godine. Nakon žestokih borbi sa Holanđanima, domaći knezovi su se pokorili tek 1849. godine. Tokom Drugog svjetskog rata Japanci su zauzeli Bali. Nakon što je 1949. Holandija priznala indonezijsku nezavisnost, 1950. Bali je prestao biti dio Holandije i postao je jedna od provincija Indonezije. Geografija Ostrvo Bali se nalazi 3,2 km istočno od ostrva Java, otprilike 8 stepeni južno od ekvatora. Ostrvo je dugo oko 153 km, a široko oko 112 km i zauzima površinu od 5.632 km2. Najveći vrh na ostrvu je Agung, sa nadmorskom visinom od 3.142 m. Agung je aktivni vulkan (zadnja erupcija 1963). Najduža rijeka na ostrvu je Sungai Ayung (oko 75 km). Pored glavnog i najvećeg grada Denpasara, značajniji gradovi su Singaraja, Kuta i Ubud. Administrativna podjela Otok je podijeljen u 8 okruga (kabupaten) i 1 grad (kota): Badung Bangli Buleleng Denpasar (grad) Gianyar Jembrana Karangasem Klungkung Tabanan Reference Vanjski linkovi http://www.baliprov.go.id/ Nedovršeni članak Bali koji govori o geografiji treba dopuniti. Dopunite ga prema pravilima Wikipedije.